Janet Jackson csúnyán cserbenhagyta a rajongóit, tömegesen hagyták ott a koncertet
Nem ez az első alkalom.
Janet Jackson eléggé lejáratta magát pénteken az ausztrál rajongói előtt, mikor úgy lépett fel Brisbane-ben péntek este, hogy az egész koncertjét végigtátogta. Amikor pedig mégis énekelt, bár ne tette volna, olyan hangok jöttek ki a torkán.

A rajongók szerint az 53 éves énekesnő ráadásul teljesen felkészületlenül ment a saját koncertjére, és alig táncolt.

Nem csoda, hogy ezek után a nézők csapatostul vonultak ki. Egy rajongó meg is jegyezte a Courier Mailnek:

  Soha nem láttam ennyi embert kisétálni egy koncertről.

Ráadásul ez nem az első alkalom, hogy Janet Jackson kiborítja a közönségét.

Múlt héten hasonló előadást produkált Perth-ben, és korábban a glastonbury-i koncertje is sok kívánnivalót hagyott maga után.

(The Sun)
Janet Jackson Ausztrália tátog playback